ફાયરબ્રિગેડનાં સૂત્રો પાસેથી મળતી માહિતી મુજબ ઝુંડાલથી અડાલજ તરફ જતા ઝુંડાલ બ્રિજ નજીક સેન્ટ્રલ વેર કમિશનનાં ગોડાઉન આવેલાં છે. આ ગોડાઉનમાં કસ્ટમનાં કેમિકલ અને પાવડર ભરેલાં ડ્રમ રાખવામાં આવ્યાં હતાં. ગત મોડી રાત્રે ર-૩૦ થી ૩-૦૦ વાગ્યાની આસપાસ એકાએક ગોડાઉનમાં આગ લાગી હતી. આ અંગે ફાયરબ્રિગેડને જાણ કરાતાં અમદાવાદની ત્રણ ગાડી, ગાંધીનગર, માણસા અને કલોલની સાતેક જેટલી ફાયરફાઇટરની ગાડીઓ તાત્કાલીક ઘટનાસ્થળે દોડી ગઇ હતી અને પાણીનો મારો ચલાવી આગને કાબુમાં લીધી હતી.